
TERITORIJOS TARP AUKŠTAIČIŲ, TILŽĖS, STOTIES GATVIŲ ŠILUTĖJE DETALIOJO PLANO (TPD REG. NR. T00037572) KOREGAVIMO PASLAUGOS PIRKIMAS


TECHNINĖ SPECIFIKACIJA


1. Paslaugos pirkėjas - Šilutės rajono savivaldybės administracija, įmonės kodas 188723322, LT-99133 Šilutė, Dariaus ir Girėno g. 1., tel.: +370 441 79 266, el. paštas administracija@silute.lt 
2. Koreguojama teritorija - teritorija, esanti žemės sklype (kadastro Nr. 8867/0014:67), esančiame Tilžės g. 21, Šilutėje. 
3. Planuojamos teritorijos plotas: apie 0.1021 ha.
4. Projekto numeris Teritorijų planavimo ir statybos vartai informacinėje sistemoje www.planuojustatau.lt (TPD Nr. K-VT-88-24-1347).
5. Planavimo tikslai: žemės sklypui (kadastro Nr. 8867/0014:67), esančiam Tilžės g. 21, Šilutėje, detalizuojant bendrojo plano sprendinius koreguoti galiojančio detaliojo plano sprendinius, nustatyti teritorijos naudojimo reglamento reikalavimus, neprieštaraujančius įstatymų ir kitų teisės aktų reikalavimams, tikslinti statybos zoną.
6. Planavimo uždaviniai: Numatyti funkcinius bei kompozicinius ryšius su gretimomis teritorijomis; suformuoti optimalią urbanistinę struktūrą; prireikus, nurodyti nustatytas ir (ar) nustatyti konkrečias Specialiųjų žemės naudojimo sąlygų įstatyme nurodytas teritorijas, kuriose taikomos specialiosios žemės naudojimo sąlygos; numatyti susisiekimo komunikacijas ir joms funkcionuoti reikalingų servitutų poreikį.
7. Papildomi teisės aktais pagrįsti planavimo uždaviniai: nenumatomi.
8. Tyrimų ir (ar) galimybių studijų atlikimas: neatliekami.
[bookmark: _Hlk479757451]9. Strateginio pasekmių aplinkai vertinimo (SPAV) atlikimas: neatliekamas.
10. Atviras konkursas geriausiai urbanistinei idėjai atrinkti: nerengiamas.
11. Teritorijos vystymo koncepcijos rengimas: nerengiama.
12. Preliminarių Detaliojo plano sprendinių nepriklausomas profesinis vertinimas: neprivalomas.
13. Viešumo užtikrinimas: Detaliojo plano koregavimo viešumo procedūros atliekamos Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatuose nustatyta tvarka.
13.1. Visas viešinimo procedūras atlieka detaliojo plano koregavimo rengėjas, prieš tai jas suderinęs su planavimo organizatoriumi, bei parengia visuomenės dalyvavimo ataskaitą.
13.2. Prieš pradedant detaliojo plano koregavimo rengimo etapą, rengėjas informuoja visuomenę ir kaimyninių žemės sklypų bei detaliojo plano ribose esančių žemės sklypų savininkus ir/ar naudotojus apie pradėtą rengti detaliojo plano koregavimą.
14. Detaliojo plano koregavimo etapai:
14.1. parengiamasis;
14.2. rengimo;
14.3. baigiamasis
15. Kiti reikalavimai: Detaliojo plano koregavimo rengėjas turi užtikrinti, kad planuojami sprendiniai nepažeistų galiojančių teritorijų planavimo dokumentų, įstatymų, kitų teisės aktų.
16. Rengiant detaliojo teritorijų planavimo dokumentą vadovautis:
[bookmark: _Hlk182926315]16.1. Šilutės rajono savivaldybės administracijos direktoriaus 2024 m. lapkričio 15 d. įsakymas Nr. A1-1447 „Dėl teritorijos tarp Aukštaičių, Tilžės, Stoties gatvių Šilutėje detaliojo plano (TPD reg. Nr. T00037572) koregavimo“ (pridedama);
16.2. Šilutės rajono savivaldybės administracijos direktoriaus 2024 m. lapkričio 27 d. įsakymas Nr. A1-1498 „Dėl teritorijos tarp Aukštaičių, Tilžės, Stoties gatvių Šilutėje detaliojo plano (TPD reg. Nr. T00037572) koregavimo planavimo darbų programos“ (pridedama);
16.3. Lietuvos Respublikos teritorijų planavimo įstatymu ir kitais teisės aktais, reglamentuojančiais detaliojo teritorijų planavimo dokumentų rengimą, keitimą ar koregavimą.  Paslaugos teikėjas privalo vadovautis ne tik aukščiau išvardintais, bet ir visais kitais su šios paslaugos įgyvendinimu susijusiais teisės aktais, taip pat jų naujausiais pakeitimais ir papildymais. Paslaugos teikėjui privalomi ir visi sutarties vykdymo metu naujai priimti teisės aktai, jeigu jie susiję su paslaugos įgyvendinimu.
17. Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatais, patvirtintais Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“. 
18. Detaliojo teritorijų planavimo dokumentai rengiami masteliu M 1:500 – M 1:1000 ant ne senesnio kaip 3 metų skaitmeninio topografinio plano (atitinkamo mastelio), parengtas LKS-94 koordinačių sistemoje, patvirtintoje Lietuvos Respublikos Vyriausybės 1994 m. rugsėjo 30 d. nutarimu Nr. 936. Topografinis planas gali būti tikslinamas (jei reikia) detaliojo plano rengimo metu. Pirkėjas gali papildomai prašyti naudoti ir kitus mastelius sprendiniams aiškiai ir įskaitomai išreikšti. Topografinį – inžinerinį planą parengia detaliojo plano koregavimo rengėjas.
19. Rengiant Detaliojo plano koregavimą vadovautis išduotomis Teritorijų planavimo sąlygomis esančiomis Teritorijų planavimo ir statybos vartai informacinėje sistemoje www.planuojustatau.lt (TPD Nr. K-VT-88-24-1347).
20. Integruoti patvirtintų teritorijų planavimo dokumentų sprendinius į Detalųjį planą, įvertinti savivaldybės lygmens teritorijų planavimo dokumentų sprendinius;
21. Planuojant sprendinius įvertinti planavimo organizatoriaus pateiktus, planavimo metu teikiamus fizinių ir juridinių asmenų, jų grupių, pasiūlymus bei išanalizavus juos, suderinus su Šilutės rajono savivaldybės administracija, pateikti motyvuotus atsakymus.
22. Planavimo organizatorius įgalioja Detaliojo plano rengėjus suderinus su planavimo organizatoriumi, atlikti visas rengimo viešinimo procedūras ir vykdyti teisės aktuose bei planavimo darbų programoje nurodytus viešinimo darbus (pasiūlymų registravimas ir nagrinėjimas, įvertinimas, priėmimas arba atmetimas, vieši pristatymai ir aptarimai, viešas svarstymas, baigiamasis susirinkimas), laiku teikti informaciją suinteresuotai visuomenei, skelbti aktualią informaciją ir parengti visuomenės informavimo ataskaitą.
23. Detalųjį planą turi parengti per 10 mėnesių nuo įvykusio viešojo pirkimo sutarties su paslaugos teikėju pasirašymo. Sutartis galės būti pratęsta 2 (du) kartus 2 mėnesių laikotarpiui. Pasirašius pirkimo sutartį rengėjas per 5 darbo dienas turi pateikti darbų grafiką užsakovui.
24. Visos teritorijų planavimo proceso procedūros vykdomos per Teritorijų planavimo ir statybos vartai informacinėje sistemoje www.planuojustatau.lt. (toliau - TPDRIS). Paslaugos vykdytojas – privalės parengtą, suderintą ir patvirtintą teritorijų planavimo dokumentą teikti registruoti į Teritorijų planavimo dokumentų registrą (toliau – TPDR) ir reikalingus duomenis bei dokumentus suvesti į TPDRIS.
25. Paslaugos vykdytojas privalo informuoti perkančiąją organizaciją apie darbų eigą, užtikrinti, kad paslaugos būtų suteikiamos sutartyje nustatytais terminais bei garantuoti, kad atlikti darbai atitinka teisės aktų nustatytus reikalavimus.
26. Visus duomenis apie planuojamoje teritorijoje esančius pastatus/statinius ir jų teisinę registraciją paslaugos vykdytojas turi susirinkti pats.
27. Parengtą, suderintą, patikrintą ir patvirtintą teisės aktų nustatyta tvarka detaliojo teritorijų planavimo dokumentą TPDRIS sistemoje bei įregistruotą TPDR sistemoje perduoti užsakovui sekančiai: 3 (trys) popieriniai egzemplioriai (tekstinė ir grafinė dalys) ir 3 (trys) kompiuterinės laikmenos. Kompiuterinė laikmena turi būti parengta vadovaujantis Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“ ir Lietuvos Respublikos teritorijų planavimo dokumentų registro nuostatais. Įrašytas aiškinamasis raštas ir pagrindinis brėžinys turi būti pasirašyti elektroniniais parašais, ADOC formatu. Įrašytas vektorinis pagrindinis sprendinių brėžinys turi būti DWG formatu arba archyvuotas ZIP archyve SHAPE formatu LKS-94 koordinačių sistemoje, parengtas pagal TPDR erdvinių duomenų specifikacijos nuostatus. Įrašytas rastrinis pagrindinis sprendinių brėžinys ir kiti papildomi brėžiniai turi būti TIF, JPG, PNG formatais. Įrašyta planuojamos teritorijos riba (plotinis objektas) turi būti DWG formatu arba archyvuota ZIP archyve SHAPE formatu LKS-94 koordinačių sistemoje.
28. Perkančioji organizacija už faktiškai suteiktas paslaugas apmoka ne vėliau kaip per 30 (trisdešimt) kalendorinių dienų, Paslaugos teikėjui pateikus parengtus dokumentus (1 egzempliorių popierine forma ir vieną egzempliorių skaitmenine forma (.dwg ir .pdf formatais), perdavimo ir priėmimo aktus bei PVM sąskaitas faktūras (sąskaitą pateikti per SABIS).
29. Paslauga laikoma atlikta, įregistravus TPDR Detalųjį planą teisės aktų nustatyta tvarka.
30. Į paslaugų kainą turi būtis  įskaičiuotos visos išlaidos ir mokesčiai. Tiekėjas į kainą privalo įskaičiuoti visas su paslaugų tiekimu susijusias išlaidas. Už paslaugas bus apmokama iš Šilutės rajono savivaldybės biudžeto. Įsivertinti, kad teritorija patenka į Kultūros paveldo teritoriją.


PRIDEDAMA:
1. Šilutės rajono savivaldybės administracijos direktoriaus 2024 m. lapkričio 15 d. įsakymas Nr. A1-1447 „Dėl teritorijos tarp Aukštaičių, Tilžės, Stoties gatvių Šilutėje detaliojo plano (TPD reg. Nr. T00037572) koregavimo“ (pridedama);
2. Šilutės rajono savivaldybės administracijos direktoriaus 2024 m. lapkričio 27 d. įsakymas Nr. A1-1498 „Dėl teritorijos tarp Aukštaičių, Tilžės, Stoties gatvių Šilutėje detaliojo plano (TPD reg. Nr. T00037572) koregavimo planavimo darbų programos“ (pridedama);

Ramunė Vytartienė

